
ΤΟΣΚΑΝΗ & CINQUE TERRE 
7 ημέρες – Αναχώρηση: 26/10



Αναλυτικό πρόγραμμα

1η ημέρα: Αναχώρηση για το λιμάνι επιβίβασης 
Συγκέντρωση και αναχώρηση για το λιμάνι αναχώρησης μας. Επιβίβαση στο πλοίο, τακτοποίηση στις καμπίνες και απόπλους για το λιμάνι της Ανκόνα. Διανυκτέρευση εν πλω.

2η ημέρα: Ανκόνα – Μοντεκατίνι Τέρμε (350χλμ)
Άφιξη στην Ανκόνα και αναχώρηση με προορισμό το ξενοδοχείο μας στο Μοντεκατίνι Τέρμε. Τακτοποίηση στα δωμάτια και διανυκτέρευση. 

3η ημέρα: Φλωρεντία – Σιένα (240χλμ)
Μετά το πρωινό θα γνωρίσουμε μία από τις ωραιότερες πόλεις της Ιταλίας, τη Φλωρεντία. Η πλατεία Σινιορία, το Πόντε Βέκκιο, ο Καθεδρικός Ναός, το Bαπτιστήριο, η Γκαλερία Ουφίτσι, με τις πιο σπάνιες συλλογές αναγεννησιακής τέχνης και η εκκλησία Σάντα Κρότσε με τους τάφους του Μιχαήλ Αγγέλου, του Μακιαβέλι και του Ροσίνι είναι δείγματα μοναδικά μίας άλλης εποχής που θα μας σαγηνεύσουν. Στη συνέχεια αναχωρούμε για τη μαγευτική Σιένα, στην καρδιά της μεσαιωνικής Ιταλίας. Η Σιένα, με την παλιά τραπεζική παράδοση κερδίζει το σημερινό επισκέπτη με τον επιβλητικό καθεδρικό ναό, την ιδιόρρυθμη Πιάτσα ντελ Κάμπο κυρτωμένη απαλά προς το μεγαλειώδες Παλάτσο Πούμπλικο και ανοικτή σαν βεντάλια. Όλο το ιστορικό κέντρο της πόλης μας μεταφέρει σε μια άλλη εποχή. Η επιβλητική καστρόπορτα, τα γραφικά σοκάκια και τα μαγαζάκια στην πλατεία αξίζουν λίγο από το χρόνο σας. Επιστροφή στο ξενοδοχείο μας. 

4η ημέρα: Cinque Terre (280xλμ)
Πρωινό και αναχώρηση για τα διάσημα χωριά Cinque Terre που βρίσκονται σκαρφαλωμένα στα απόκρημνα βράχια της νότιας Ιταλικής Ριβιέρας και έχει ανακηρυχθεί μνημείο παγκόσμιας πολιτιστικής κληρονομιάς από την UNESCO. Η κρουαζιέρα μας ξεκινάει από τη Λα Σπέτσια. Πρώτη μας στάση με το καράβι το Monterosso al Mare το μεγαλύτερο από τα πέντε χωριά. Συνεχίζουμε με το Riomaggiore (εφόσον μας επιτρέπουν τη πρόσβαση στο λιμάνι οι καιρικές συνθήκες), το πρώτο χωριό που συναντά κανείς ερχόμενος από τη Λα Σπέτσια. Είναι χτισμένο μέσα σε μια στενή κοιλάδα και έχει εντυπωσιακά, πολύχρωμα σπίτια. Τέλος θα καταλήξουμε στο επιβλητικό Portovenere – ένα μαγευτικό παραθαλάσσιο χωριό στην είσοδο του Κόλπου των Ποιητών. Επιστροφή στο ξενοδοχείο μας. 

5η ημέρα:  Πίζα – Λούκα (99χλμ)
Μετά το πρωινό αναχώρηση για την μοναδική Πίζα με το χαρακτηριστικό κεκλιμένο Πύργο, τον Καθεδρικό Ναό και το Bαπτιστήριο. Επόμενος σταθμός μας η Λούκα, μια από τις πιο γραφικές μεσαιωνικές πόλεις της Ευρώπης. Θα έχουμε την ευκαιρία να δούμε την Πιάτσα Σαν Μικέλε με την ομώνυμη εκκλησία του 1070, το Ντουόμο, το Ανάκτορο Ντε λα Προβίντσια, τον Καθεδρικό Ναό του Αγίου Μαρτίνου, το θέατρο Τζίλιο και θα επισκεφτούμε την Πιάτσα Μερκάτο και την εντυπωσιακή πλατεία Αμφιθεάτρου. Επιστροφή στο ξενοδοχείο μας. 

6η ημέρα: Μοντεκατίνι Τέρμε – Ανκόνα – διανυκτέρευση εν πλω (350 χλμ)
Πρωινό και αναχώρηση για το λιμάνι της Ανκόνα. Τακτοποίηση στις καμπίνες μας και απόπλους για την Ελλάδα. Διανυκτέρευση εν πλω.


7η ημέρα: Άφιξη στο λιμάνι προορισμού – Επιστροφή στην πόλη μας 
Άφιξη στο λιμάνι αποβίβασης και αναχώρηση για την πόλη μας με ενδιάμεσες στάσεις.

Περιλαμβάνονται
· Ακτοπλοϊκά εισιτήρια σε καμπίνες ΑΒ4/τετράκλινες εσωτερικές καμπίνες για την διαδρομή Ελλάδα–Ιταλία (μετ’ επιστροφής)	
· Διαμονή σε επιλεγμένο ξενοδοχείο με πρωινό 
· Μετακινήσεις–μεταφορές με πολυτελή πούλμαν
· Ξεναγήσεις και περιηγήσεις σύμφωνα με το πρόγραμμα της εκδρομής
· Έμπειρος Αρχηγός – Συνοδός του γραφείου μας
· Ασφάλεια Αστικής/Επαγγελματικής Ευθύνης
	
Δεν περιλαμβάνονται
· Είσοδοι σε μουσεία, παλάτια, αρχαιολογικούς χώρους και όπου αλλού απαιτείται, εκδρομές, κρουαζιέρες, επιπλέον γεύματα και ότι ρητά αναφέρεται ως προαιρετικό ή προτεινόμενο
· Ακτοπλοϊκά εισιτήρια για Cinque Terre: 45 €   
· Τοπικοί Δημοτικοί Φόροι Ξενοδοχείων & Check Point
· Αχθοφορικά & Φιλοδωρήματα
· Ταξιδιωτική Ασφάλιση 25 € ανά άτομο

Χρήσιμες Πληροφορίες: Οι ξεναγήσεις, εκδρομές, περιηγήσεις είναι ενδεικτικές και δύναται να αλλάξει η σειρά που θα πραγματοποιηθούν για την καλύτερη εξυπηρέτηση των ταξιδιωτών

Ακτοπλοϊκά δρομολόγια με Superfast Ferries: 
26/10	Πάτρα/Ηγουμενίτσα – Ανκόνα	20:00/02:30 (27/10) – 20:00 (27/10)
31/10	Ανκόνα – Ηγουμενίτσα/Πάτρα	18:00 – 11:30/17:30 (01/11) 

ΕΠΙΒΑΡΥΝΣΗ ΚΑΜΠIΝΩΝ ΚΑΤΟΠΙΝ ΔΙΑΘΕΣΙΜΟΤΗΤΑΣ: 
Τετράκλινη εξωτερική :15€ ανά άτομο // ανά διαδρομή 
Δίκλινη εσωτερική : 35€ ανά άτομο // ανά διαδρομή
Δίκλινη εξωτερική : 40€ ανά άτομο // ανά διαδρομή 
Τρίκλινη εσωτερική : 30€ ανά άτομο // ανά διαδρομή
Τρίκλινη εξωτερική: 35€ ανά άτομο // ανά διαδρομή
Καθίσματα αεροπορικού τύπου -15€ ανά διαδρομή

